KOMMISSIONENS FORORDNING (EF) Nr. 2517/97 af 16. december 1997 om ændring af forordning (EØF) nr. 2312/92 og (EØF) nr. 1148/93 om gennemførelsesbestemmelser for den særlige ordning for forsyning af de oversøiske franske departementer med levende kvæg og avlsheste

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 2598/95 (2), særlig artikel 4, stk. 5, og

ud fra følgende betragtninger:

I henhold til artikel 4 i forordning (EØF) nr. 3763/91 er det nødvendigt at fastlægge antallet af stk. kvæg og racerene avlsheste med oprindelse i Fællesskabet, for hvilke der ydes støtte for at fremme udviklingen af de pågældende erhvervsgrene i de oversøiske departementer (OD);

mængderne i forsyningsopgørelsen og støttebeløbene for disse produkter blev fastsat ved Kommissionens forordning (EØF) nr. 2312/92 (3) og (EØF) nr. 1148/93 (4), senest ændret ved forordning (EF) nr. 1266/97 (5), bilagene til disse forordninger bør derfor ændres;

de særlige behov for forsyning af de oversøiske franske departementer med racerent avlskvæg og racerene avlsheste kan opstå i løbet af de forskellige produktionsår; der bør derfor overlades de franske myndigheder en vis smidighed i forvaltningen, ved at de får mulighed for at udstede støttelicenser for dyr bestemt til visse OD udover de maksimumsmængder, der er til rådighed for disse OD, forudsat at den samlede maksimumsmængde, der er til rådighed for de fire OD, overholdes; for på tilfredsstillende måde at tage hensyn til disse særlige behov for de enkelte høstårs vedkommende bør de franske myndigheder give Kommissionen meddelelse om de tilfælde, hvor der er udstedt licenser i henhold til denne beføjelse;

indtil de ansvarlige myndigheder har givet meddelelse om de oversøiske franske departementers ajourførte behov og for ikke at afbryde anvendelsen af den særlige forsyningsordning, er opgørelsen blevet fastlagt for perioden 1. juli til 31. december 1997 ved forordning (EF) nr. 1266/97; det har efter Frankrigs fremlæggelse af oplysninger om de oversøiske franske departementers behov været muligt at fastlægge en opgørelse for hele produktionsåret 1997/98; bilaget til forordning (EØF) nr. 2312/92 og (EØF) nr. 1148/93 bør derfor affattes som angivet i bilaget til nærværende forordning;

de opgørelser, der er fastsat under den særlige forsyningsordning, vedrører perioden 1. juli til 30. juni; den endelige forsyningsopgørelse for produktionsåret 1997/98 skal derfor anvendes fra begyndelsen af dette år, dvs. 1. juli 1997;

anvendelsen af kriterierne til fastsættelse af fællesskabsstøtte på den nuværende markedssituation i den pågældende sektor, herunder på noteringerne og priserne for disse produkter i den europæiske del af Fællesskabet og på verdensmarkedet, medfører at støtten til forsyning af OD med racerene avlsdyr fastsættes til de beløb, der er anført i bilaget;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EØF) nr. 2312/92 foretages følgende ændringer:

1) I artikel 9 indsættes som stk. 1a:

»1a. Den kompetente myndighed kan dog for at imødekomme særlige behov, der opstår i forbindelse med forvaltningen af støtten, udstede støttelicenser for et antal dyr, der overstiger den maksimumsmængde, der er til rådighed for hvert oversøisk fransk departement, uden at det samlede antal dyr, for hvilket der ydes støtte i de fire oversøiske franske departementer, dog må overskrides.

Frankrig giver Kommissionen meddelelse om de tilfælde, hvor der udstedes licenser i henhold til første afsnit.«

2) Bilag III affattes som angivet i bilag I til nærværende forordning.

Artikel 2

I forordning (EØF) nr. 1148/93 foretages følgende ændringer:

1) I artikel 4 indsættes som stk. 1a:

»1a. Den kompetente myndighed kan dog for at imødekomme særlige behov, der opstår i forbindelse med forvaltningen af støtten, udstede støttelicenser for et antal dyr, der overstiger den maksimumsmængde, der er til rådighed for hvert oversøisk fransk departement, uden at det samlede antal dyr, for hvilket der ydes støtte i de tre oversøiske franske departementer, dog må overskrides.

Frankrig giver Kommissionen meddelelse om de tilfælde, hvor der udstedes licenser i henhold til første afsnit.«

2) Bilaget affattes som angivet i bilag II til nærværende forordning.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Artikel 1, punkt 2, og artikel 2, punkt 2, anvendes fra den 1. juli 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 356 af 24. 12. 1991, s. 1.

(2) EFT L 267 af 9. 11. 1995, s. 1.

(3) EFT L 222 af 7. 8. 1992, s. 32.

(4) EFT L 116 af 12. 5. 1993, s. 15.

(5) EFT L 174 af 2. 7. 1997, s. 27.

BILAG I

»BILAG III

>TABELPOSITION>

>TABELPOSITION>

>TABELPOSITION>

>TABELPOSITION>

(1) Henførsel under denne underposition sker på betingelser fastsat i henhold til relevante fællesskabsbestemmelser.«

BILAG II

»BILAG

>TABELPOSITION>

>TABELPOSITION>

>TABELPOSITION>

(1) Henførsel under denne underposition sker på de betingelser, der er fastsat i Rådets direktiv 90/427/EØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr (EFT L 224 af 18. 8. 1990, s. 55).«